TFUNDเผยโรงงานถูกน้ำท่วมเพิ่ม25แห่ง
กองทุนรวมอสังหาริมทรัย์ไทคอน เผยโรงงาน 25 แห่งในนิคมอุตสาหกรรมไฮเทคถูกน้ำท่วม
17 ต.ค. 2554

กองทุนรวมอสังหาริมทรัย์ไทคอน เผยโรงงาน 25 แห่งในนิคมอุตสาหกรรมไฮเทคถูกน้ำท่วม 
รายงานข่าวจากบริษัทจัดการกองทุนรวม (บลจ.) บัวหลวง ในฐานะบริษัทจัดการกองทุนรวมอสังหาริมทรัพย์ไทคอน (TFUND) แจ้งตลาดหลักทรัพย์ว่า ขณะนี้กองทุนฯมีทรัพย์สินที่ได้รับความเสียหายเพิ่ม ได้แก่ โรงงานที่ตั้งอยู่ในนิคมอุตสาหกรรมบ้านหว้า (ไฮเทค) จำนวน 25 โรงงาน พื้นที่โดยประมาณ 70,043 ตารางเมตร ทรัพย์สินส่วนนี้สร้างรายได้ให้กับกองทุนเดือนละประมาณ11.9 ล้านบาท คิดเป็น 15.5% ของรายได้รวมต่อเดือนและคาดว่าคงจะส่งผลกระทบกับรายได้ของกองทุนเช่นกัน
ก่อนหน้านี้กองทุนฯ  มีสินทรัพย์ซึ่งตั้งอยู่ในสวนอุตสาหกรรมโรจนะได้รับความเสียหายจากน้ำท่วม จำนวน 46 โรงงาน พื้นที่โดยประมาณ 111,007 ตารางเมตร  จากจำนวนโรงงานและคลังสินค้าทั้งหมดของกองทุน 209 โรงงาน
อย่างไรก็ตามเนื่องจากในขณะนี้สถานการณ์น้ำท่วมยังไม่คลี่คลายจึงยังไม่สามารถประเมินความเสียหายในทรัพย์สินและผลกระทบที่เกิดขึ้นกับรายได้ของกองทุนทั้งหมด เมื่อสถานการณ์ต่างๆ คลี่คลายลงและสามารถประเมินความเสียหายได้ชัดเจน แต่ขอย้ำว่าทรัพย์สินทั้งหมดของกองทุน ได้จัดให้มีประกันภัยคุ้มครองความเสียหายในทรัพย์สินที่เกิดจากเหตุการณ์น้ำท่วมไว้แล้ว